
 JUDEŢUL TIMIŞ
 MUNICIPIUL TIMIŞOARA
 DIRECŢIA CLĂDIRI TERENURI ŞI DOTĂRI DIVERSE I EST
 BIROUL CLĂDIRI TERENURI I EST 
 NR.SC2020-002250/23.06.2020 




REFERAT DE APROBARE A PROIECTULUI DE HOTĂRÂRE

privind acordarea unui drept de administrare cãtre Direcția Fiscală a Municipiului Timișoara, a construcției P+1E cu nr. cadastral 415402-C2, înscrisă în CF nr.415402, Timișoara str. Demetriade nr.1

Descrierea situaţiei actuale :
          Prin adresa nr. IF 2020-026062/22.06.2020 înregistrată  la Municipiul Timişoara cu nr. SC2020-002250/22.06.2020, Direcția Fiscală a Municipiului Timișoara, solicită transmiterea unui drept de administrare pentru clădirea realizată pentru servicii publice  în ansamblul Iulius Mall, clădire realizată parțial prin A.C. nr.1491/05.11.2019, înscrisă în CF nr. 415402, Timișoara str. Demetriade nr. 1.
                  Potrivit Autorizației de Construire  nr. 1491/05.11.2019, se autorizează executarea lucrărilor de construire pentru –Construcții pentru Instituții publice-Construire clădire în regim de înălțime P+1E, plasare firmă pe fațadă, conform PUZ aprobat HCL 293/2015.
          Prin HCL 204/08.05.2015, se aprobă oportunitatea includerii terenului înscris în CF nr. 415402, Timișoara, în PUZ „Zonă mixtă: comerț, servicii, birouri Open Ville”.
          Conform art. 5 din HCL 293/25.06.2015, construcțiile care se vor edifica de către beneficiarul documentației PUZ „Zonă mixtă: comerț, servicii, birouri Open Ville”, str. Demetriade nr.1, Timișoara, vor fi de uz și/sau proprietatea public a Municipiului Timișoara.

          Din înscrisurile în Cartea Funciară menţionată mai sus, rezultă că imobilul –clădire P+1E solicitat de Direcția Fiscală a Municipiului Timișoara, în administrare, se află  în proprietatea Municipiului Timişoara.

         Conform prevederilor art. 129 alin (6), lit a) din OUG 57/2019, privind Codul Administrativ, “ 
Consiliul Local Hotărăște , darea în administrare, concesionarea sau închirierea sau darea ăn folosință gratuită a bunurilor proprietate publică precum şi a serviciilor publice de interes local, în condiţiile legii; 
          Conform prevederilor art.867, alin1, din Legea nr. 287/2009- privind Codul Civil, “ dreptul de administrare se constituie prin hotărâre a Guvernului, a consiliului judeţean sau, după caz, a consiliului local.”

       

    

     Conform prevederilor art.292, alin 1 şi art. 298 , art. 287 lit. b şi art. 299 din Ordonanţa de Urgenţă a Guvernului României nr. 57/2019 privind Codul Administrativ.

      Conform prevederilor art.96, alin 3, din O.G. nr. 57/2019  privind  codul administrativ, unităţile administrativ- teritoriale sunt titulare ale drepturilor şi obligaţiilor ce decurg din contractele privind administrarea bunurilor care aparţin domeniului public şi privat în care acestea sunt parte.
        
           Având în vedere cele menţionate mai sus, considerăm oportun, iniţierea unui proiect de hotărâre, privind acordarea unui drept de administrare cãtre Direcția Fiscală a Municipiului Timișoara, a construcției P+ 1E cu nr. cadastral 415402-C2, înscrisă în CF nr.415402, Timișoara str. Demetriade nr.1.

